Presuda Općeg suda od 2. veljače 2017. – European Dynamics Luxembourg i Evropaïki Dynamiki protiv Komisije
(predmet T-74/15)1
(„Tužba za poništenje – Ugovori o javnoj nabavi usluga – Postupak javne nabave Unije – Usluge za razvoj, izradu studija i podršku informacijskim sustavima (ESP DESIS III) – Zahtjevi za pružanje usluga podneseni u okviru iste grupe– Mehanizam nadmetanja – Odbijanje ponuda – Kriteriji dodjele – Obveza obrazlaganja – Izuzetno niska ponuda – Zahtjev za naknadu štete”)
Jezik postupka: engleski
Stranke
Tužitelji: European Dynamics Luxembourg SA (Luxembourg, Luksemburg) i Evropaïki Dynamiki - Proigmena Systimata Tilepikoinonion Pliroforikis kai Tilematikis AE (Atena, Grčka) (zastupnici: I. Ampazis i M. Sfyri, zatim M. Sfyri, C.-N. Dede i D. Papadopoulou, odvjetnici)
Tuženik: Europska komisija (zastupnici: L. Cappelletti i F. Moro, agenti, uz asistenciju P. Wytincka i B. Hoorelbekea, odvjetnika, zatim F. Moro, agent, uz asistenciju P. Wytincka i B. Hoorelbekea, odvjetnika i naposljetku F. Moro i S. Delaude, agenti, uz asistenciju P. Wytincka i B. Hoorelbekea, odvjetnika)
Predmet
S jedne strane, zahtjev koji se temelji na članku 263. UFEU-a za poništenje Komisijinih odluka kojima se odbijaju ponude koje su tužitelji podnijeli za zahtjev za predračun s oznakom DESIS III-000455-6000494078-REQ-01 za razvoj prototipa interaktivnog alata za profiliranje i za zahtjev za predračun s oznakom DESIS III-000485-600049078-REQ-01 za razvoj modula za registar EuroGroups u okviru grupe br. 4. ugovora o javnoj nabavi DIGIT/R2/PO/2013/029 (SL 2013/S 219-380314) i, s druge strane, zahtjev koji se temelji na članku 268. UFEU-a i usmjeren je na ishođenje naknade štete za gubitak prilike za izvršavanje drugog ugovora o kojemu je riječ.
Izreka
Poništava se Komisijina odluka sadržana u dopisu od 8. prosinca 2014. kojom se odbija ponuda tužitelja za zahtjev za predračun s oznakom DESIS III-000455-6000494078-REQ-01 o razvoju prototipa interaktivnog alata za profiliranje.
U preostalom dijelu tužba se odbija.
Svaka će stranka snositi svoje troškove.
____________
1 SL C 171, 26. 5. 2015.